Լուրջ պրպտումներով կարելի է Իտալիոյ մէջ երեւան բերել «Մեր Հայրենիք»ին եղանակը ունեցող Իտալական երգին տպագրուած երաժշտագրութիւնը եւ հեղինակը գտնել։ Տրուած ըլլալով որ քսանվեց տարիներէ ի վեր «Մեր Հայրենիք»ը դարձած է մեր երրորդ հանրապետութեան օրհներգը եւս, մեր երաժշտագէտներն ու յատկապէս պետական պատասխանատու անձերը, իրենց համար արժանապատուութեան հարց դարձնելով օրհներգի երաժշտութեան պատկանելիութեան խնդիրը, պէտք է իրենց բոլոր ճիգերը ի գործ դնելով պրպտեն եւ յայտնաբերեն անոր հեղինակը ու աշխարհին ներկայացնեն զայն հեղինակի ճիշդ անուանումովը։